...તો ગુજરાતના ગૌરવસમા 20 સિંહ-સિંહણ ચાલ્યા જશે! | Asiatic Lions From Gir Sanctuary Will Transfer To Kuno Wildlife Sanctuary With Their Family News In Gujarati - Ahmedabad News | I Am Gujarat
Gujarati News Ahmedabad …તો ગુજરાતના ગૌરવસમા 20 સિંહ-સિંહણ ચાલ્યા જશે!
…તો ગુજરાતના ગૌરવસમા 20 સિંહ-સિંહણ ચાલ્યા જશે!
Published: Sep 04, 2017 08:07 am IST
1/4ગીરના સિંહને મધ્યપ્રદેશ ટ્રાન્સફર કરવાનો એક્શન પ્લાન તૈયાર
હિમાંશુ કૌશિક, અમદાવાદઃ આ મહિને દિલ્હી ખાતે ગુજરાતના સિંહોને મધ્યપ્રદેશના કુનો અભ્યારણ્ય ખાતે મોકલવા અંગે ઉચ્ચ કક્ષાની બેઠક મળશે. આ બેઠકમાં વાઇલ્ડલાઇફ ઇન્સ્ટિટ્યુશન ઓફ ઇન્ડિયા(WII)ના નિષ્ણાંતો સિંહોના સ્થળાંતરનો સમગ્ર એક્શન પ્લાન પણ ડિસ્કસ કરશે.
2/4સિંહ-સિંહણ સાથે તેમના સમગ્ર પરિવારને કરવામાં આવશે ટ્રાન્સફર
નિષ્ણાંતોના મતે 5-6 સિંહણને ટ્રાન્સફર કરવાનો અર્થ છે 20 જેટલા સિંહબાળને પણ ટ્રાન્સફર કરવામાં આવશે. કેમ કે પોતાની માતા પર આધાર રાખતા આ બાળસિંહોને જૂદા પાડી શકાય નહીં અન્યથા તેમના જીવન પર જોખમ આવશે. WII દ્વારા તૈયાર કરવામાં આવેલ એક્શન પ્લાન મુજબ 8-9 પુખ્તવયના સિંહ જેમાં 5-7 સિંહણ અને 2-3 સિંહનો સમાવેશ થાય છે તેમને પરિવાર સાથે મધ્યપ્રદેશ ટ્રાન્સફર કરવામાં આવશે.
3/4જે સિંહોનો વસાવટ ગીર અભ્યારણ્યની સીમા બહાર છે તેમને કરાશે ટાર્ગેટ
WIIએ આ માટે એવા સિંહ પરિવારને ટાર્ગેટ કરવાનું વિચાર્યું છે જેમણે પહેલાથી જ ગીર અભ્યારણ્યની બહારના વિસ્તારમાં પોતાનો વસવાટ શરૂ કર્યો છે. આ પ્લાનમાં જણાવ્યા મુજબ સિંહના જે જૂથને ટ્રાન્સફર કરવામાં આવશે તેમાંથી સૌથી યુવાન સિંહબાળ કમસેકમ 2 વર્ષની ઉંમરનું હોય તેને જ અહીં રહેવા દેવામાં આવશે. કેમ કે નહીંતર અન્ય જૂથના સિંહ દ્વારા નાના સિંહબાળની હત્યા કરવામાં આવી શકે છે.
4/4આ શરત નહીં પૂર્ણ થાય ત્યાં સુધી ટ્રાન્સફર નહીં કરાય સિંહોઃ ગુજરાત
જોકે ગુજરાત સરકારના અધિકારીઓએ આ ટ્રાન્સફર પહેલા કુનો અભ્યારણ્યના ક્ષેત્રફળને 345 સ્ક્વેર કિમીથી વધારીને 700 સ્ક્વેર કિમી કરવા કહ્યું છે. કેમ કે સિંહને કુદરતી વાતાવરણમાં ઢળવા અને પોતાની શિકાર ટેરેટરી નક્કી કરવા માટે કેટલોક વિશાળ વિસ્તાર જોઈએ છે. અધિકારીઓના જણાવ્યા પ્રમાણે એકવાર મધ્યપ્રદેશ આ શરતોને પૂર્ણ કરે તે પછી જ તેઓ સિંહોના ટ્રાન્સફરને મંજૂરી આપી શકે છે.